**HELYI VÁLASZTÁSI BIZOTTSÁG
3359. TENK, Fő út 58.
Tel.: 36/470-033, Fax: 36/570-000
E-mail:** **tenkpohi@tenkpohi.t-online.hu**

T- 2498/1/2014

**Tárgy**: Török Margit a FIDESZ- Magyar Polgári Szövetség és a Kereszténydemokrata Néppárt közös polgármester jelöltjének nyilvántartásba vétele

**3/2014.(VIII. 29.) számú HVB határozat:**

Tenk Község Helyi Választási Bizottsága (a *továbbiakban*: Bizottság) –a 2014. augusztus 29. napján megtartott ülésén –a választási eljárásról szóló, 2013. évi XXXVI. törvény (a *továbbiakban*: Ve.) 132. § -ában megállapított hatáskörében eljárva, a **FIDESZ - Magyar** **Polgári Szövetség és a Kereszténydemokrata Néppárt** képviseletében, a meghatalmazással rendelkező **Török Margit 3359. Tenk, Diófa út 5. szám alatti lakos** **nyilvántartásba** vételének tárgyában, meghozta a következő h a t á r o z a t o t:

A Bizottság, **TÖRÖK MARGIT 3359. Tenk, Diófa út 5.** szám alatti lakost, a **helyi önkormányzati képviselők és polgármesterek 2014. évi választásán, TENK községben a FIDESZ - Magyar** **Polgári Szövetség és a Kereszténydemokrata Néppárt közös polgármester jelöltjeként,**

 **nyilvántartásba veszi.**

A Bizottság elrendeli jelen határozatának, Tenk Községi Önkormányzat hirdetőtábláján és Tenk község honlapján ([www.tenk.hu](http://www.tenk.hu)) való közzé tételét.

A határozat ellen a meghozatalától számított 3 napon belül személyesen, levélben, telefaxon vagy elektronikus levélben, a Heves Megyei Területi Választási Bizottsághoz címzett (3300. Eger, Kossuth L. út 9.) fellebbezést lehet benyújtani az e határozatot hozó Bizottságnál (3359. Tenk, Fő út 58.).

Fellebbezést a központi névjegyzékben szereplő választópolgár, jelölt, jelölő szervezet, továbbá az ügyben érintett természetes, jogi személy, jogi személyiség nélküli szervezet nyújthat be.

A fellebbezés illetékmentes.

**Indokolás:**

**A FIDESZ - Magyar** **Polgári Szövetség és a Kereszténydemokrata Néppárt** képviseletében, a meghatalmazással rendelkező, **Török Margit 3359. Tenk, Diófa út 5. szám alatti lakos**, 2014. augusztus 28.-án benyújtotta, a helyi önkormányzati képviselők és polgármesterek választásán, valamint a nemzetiségi önkormányzati képviselők választásán a választási irodák hatáskörébe tartozó feladatok végrehajtásának részletes szabályairól és a választási eljárásban használandó nyomtatványokról szóló 4/2014. (VII. 24.) IM rendelet 17. számú mellékletének mintája szerinti „*E2. HELYI ÖNKORMÁNYZATI VÁLASZTÁS -EGYÉNI JELÖLT BEJELENTÉSE*” megnevezésű nyomtatványt. A nyomtatványhoz hiánytalanul csatolta, a 2014. augusztus 25. napján átvett 18 db ajánlóívet.

A helyi önkormányzati képviselők és polgármesterek választásáról szóló, 2010. évi L. törvény

9.§ (3) bekezdés a) pontja alapján, polgármesterjelölt az, akit a 10000 vagy annál kevesebb lakosú település választópolgárainak legalább 3 %-a (Tenk községben legalább 30 választópolgár) jelöltnek ajánlott.

Az Átányi Közös Önkormányzati Hivatal Helyi Választási Irodája az átadott ajánlásokat tételesen ellenőrizte és megállapította, hogy az érvényes ajánlások száma eléri a jelöltséghez szükséges számot.

A fentiek alapján a Bizottság megállapította, hogy Török Margit, a FIDESZ- Magyar Polgári Szövetség és a Kereszténydemokrata Néppárt közös polgármesterjelöltje nyilvántartásba vételi jogszabályi feltételei maradéktalanul teljesültek, ezért a jelölt nyilvántartásba vétele a mai napon megtörtént.

A Bizottság határozatát, a Ve.132.§ alapján hozta meg.

A határozat elleni fellebbezési lehetőség a Ve. 221.§ (1) bekezdésén, a 224.§-án és 307/P. § (2) bekezdés c) pontján alapul.

Az illetékmentesség az illetékekről szóló 1990. évi XCIII. törvény 33. §. (2) bekezdés 1. pontján alapul.

T e n k, 2014. augusztus 29.

P.H.

 Erdélyi Jánosné
 HVB elnöke